34. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ Αριθ. 2036064/4519/0022 της 5/16 Ιουν. 1989 (ΦΕΚ Β΄ 483) Ανακαθορισμός του ποσού που διατίθεται για την προμήθεια βιβλίων από τους εκπαιδευτικούς της πρωτοβάθμιας εκπαίδευσης και επαναπροσδιορισμός του ωραρίου διδασκαλίας των εκπαιδευτικών αυτών. Έχοντας υπόψη: Την επείγουσα ανάγκη ανακαθορισμού του ποσού που διατίθεται για την προμήθεια βιβλίων από τους εκπαιδευτικούς της Πρωτοβάθμιας Εκπαίδευσης και επαναπροσδιορισμού του εβδομαδιαίου υποχρεωτικού ωραρίου διδασκαλίας στα δημοτικά σχολεία, αποφασίζουμε: 1.Το ύψος του ποσού που διατίθεται για την προμήθεια από τους εκπαιδευτικούς της πρωτοβάθμιας εκπαίδευσης βιβλίων αναγκαίων για το παιδαγωγικό και διδακτικό έργο τους σύμφωνα με τις διατάξεις του άρθρ. 35 του νόμ. 1824/1988 (ΦΕΚ 296), ορίζεται από 1.1.1989 σε 20.000 δραχμές για κάθε οικονομικό έτος. (τόμ. 32, σελ. 116,372). Το άνω επίδομα αυξήθηκε για το έτος 1991 σε δραχμές 35.000 από την 2062315/5506/ 0022/91 (ΦΕΚ Β΄ 854) απ. Υπ. Οικον. και Εθν. Παιδείας, που κυρώθηκε με το Νόμ. 2008/4-11 Φεβρ. 1992 (ΦΕΚ Α΄ 16), Τόμ. 32, σελ. 378,11, η οποία στη συνέχεια καταργήθηκε από την παρ. 1 άρθρ. 8 Νόμ. 2158/1992 (ΦΕΚ Α΄ 109) Τόμ. 32, σελ. 116,410. 2.(Αντικαθίσταται το εδάφιο δεύτερο της παρ. 7 άρθρ. 13 Νόμ. 1566/1985, ΦΕΚ Α΄ 167, ανωτ. σελ. 116,303). 3.Οι διατάξεις του άρθρ. 14 παρ. 16 και 19 του νόμ. 1566/1985 και της παρ. 1 της αριθ. 62712/ 74/ 2479/5.7.1988 κοινής απόφασης των Υπουργών Εθνικής Παιδείας και Θρησκευμάτων, Οικονομικών και Εργασίας (ΦΕΚ 504/Β΄/19.7.1988), (τόμ. 32Α, σελ. 378,05), που κυρώθηκε με το άρθρ. 7 του νόμ. 1810/1988 (ΦΕΚ 223) εφαρμόζονται ανάλογα και για τους δασκάλους που διδάσκουν υπερωριακά στα δημοτικά σχολεία. Η απόφαση αυτή να δημοσιευθεί στην Εφημερίδα της Κυβερνήσεως και θα κυρωθεί νομοθετικά. Κυρώθηκε και από την έκδοσή της έχει ισχύ νόμου από την παρ. 2 άρθρ. 7 Νόμ. 1865/1989, ΦΕΚ Α΄ 210, (τόμ. 32, σελ. 162,13). Σελ. 224,14(β) Τεύχος 1225-Σελ. 94 